Wacława Potemkowska

Wacława POTEMKOWSKA (naskiĝis la 9-an de decembro 1898, mortis la 2-an de aŭgusto 1944) estis aŭtorino de libroj por infanoj kaj junularo, i.a.: Granda disputo en la kvina klaso, Kvarfoliera trifolio, Gaja, Granda Varsovio.

Biografio
Wacława Potemkowska naskiĝis en Kapuściny, nun en Vinica provinco, en Podolio. E 1918 abiturientiĝis en gimnazio de Vinico. Studojn finis ĉe Filozofia Fakultato de Varsovia Universitato en la studdirekto Pola kaj klasika filologio. En 1925 eklaboris kiel gimnazia instruistino de gelernantoj en Sokółka apud Grodno. En la jaroj 1936–1939 instruis en Ŝtata Gimnazio en Ostrów Mazowiecka. 

Paralele kun pedagogia laboro okupiĝis pri literatura kreado por infanoj kaj junularo. Ŝi verkis mallongajn rakontojn kaj legaĵojn, presitajn jam de 1921. Ŝia romano "Wielki spór w piątej klasie" estis sukcesa, reeldonata en 1930, 1946 kaj 1948. Alia romano "Czterolistna koniczyna" (eldono en 1932/33) estis bone akceptita. En 1931 – kiel frukto de ŝia ekskurso al Grekio – aperis rakontoj kaj premiita romano "Gaja". Laŭreatino de Internacia klubo PEN. En 1939 aperis primora romano "Wielka Warszawa".

Dum la germana okupado estis en Varsovio, sekrete instruante junularon. En konspira gazetaro eldonis patriotajn versaĵojn. Sub pseŭdonomo Malwa aktivis en Pola Enlanda Armeo.

Ŝi estis sanlaboristino en la Ribelo de Varsovio. Entombigita en Tombejo Powązki en Varsovio, kvartiro 332.

Kategorio:Polaj verkistoj
Kategorio:Polaj instruistoj
Kategorio:Verkistinoj